**KRAJEVNA SKUPNOST LOKVE - LAZNA**

Z A P I S N I K

sestanka sveta KS, ki je bil 22. 2. 2023 ob 18.00 v dvorani KS Lokve-Lazna.

Prisotni: Zdravka Bavdaž, Vlasta Skok, Tea Ličen, Uroš Skok, Nejc Rijavec, Boštjan Skok ter policist Sanel Mujagić (pri točki 2).

Dnevni red:

1. Potrditev zapisnika sestanka 15. 2. 2023

2. Diskusija z vodjem policijskega okoliša

3. Poslovno poročilo za leto 2022

3. Razno

1. **Potrditev zapisnika dopisne seje**

Člani sveta na zapisnik sestanka 15. 2. 2023 niso imeli pripomb in so ga soglasno potrdili.

1. **Diskusija z vodjem policijskega okoliša**

Potekal je pogovor s policistom. Predstavljene so mu bile težave s cesto, problematika ceste Lokve-Čepovan , omejitev hitrosti Lokve, problematika večernega in nočnega dirkanja ob na novo zapadlem snegu.

Predlaga se postavitev cestnih kamer z možnostjo snemanja za zajem registrskih tablic, večkratno klicanje na policijsko upravo in možnost obravnave zaradi prekrška na podlagi podane izjave krajanov.

Policist pove, da je večkrat obiskal Lokve ter nekaj prekrškarjem zapisal kazni.

Za zaključek doda, da je bilo leto 2022 brez posebnosti kar se tiče vlomov in vandalizma na naši planoti.

1. **Poslovno poročilo in poročilo o popisu za leto 2022**

**Poročilo o popisu**

Svet KS se je seznanil s popisom inventurne komisije in na tej osnovi sprejel naslednja sklepa:

**Sklep št. 1:** Svet KS Lokve - Lazna sprejme predlagani predlog popisa osnovnih sredstev s strani inventurne komisije, in sicer se odpiše posipalec peska in soli, lesena korita in otroška igrala.

**Sklep št. 2:** Svet KS Lokve - Lazna sprejme poročilo o popisu za leto 2022.

**Poslovno poročilo**

**Sklep št. 3:** Svet KS Lokve - Lazna se je seznanil s poslovnim poročilom za leto 2022 in ga sprejel.

1. **Razno**

* Na srečanju z go. Aleksandro Torbica, katerega se je udeležil predsednik KS, je bilo povedano, da ima ga. Torbica zbrane vse ideje o nadgradnji naše vasi; kaj se na našem območju sploh lahko naredi in nam bo le-to posredovala. Povedala je tudi, da se z deli sploh lahko začne delati, šele, ko je urejena urbanistična zasnova – zbor vseh idej in načrtov ter umestitev le-teh v prostor.

Dogovorili smo se, da se skliče sestanek na občini, nato zbor krajanov, kjer se predstavi kaj je narejeno in posluša želje krajanov.

* Za prihajajoči praznik – Dan žena bomo povabili vse krajanke na kratko prireditev in pogostitev. Ob tem jim bomo podarili tudi cvet s posvetilom.
* Dogovorili smo se, da bomo letošnji krajevni praznik izvedli v manjšem obsegu, in sicer bo namenjen izključno krajanom. Povabljeni bodo k skupni ureditvi našega kraja. Dan bomo zaključili s piknikom.
* Prostore KS je obiskal protipožarni inšpektor, ki na pregled ni imel pripomb.
* Ureditev poštnih nabiralnikov zaselka Lazne. Pošti Slovenije bomo poslali dopis za prenos poštnih nabiralnikov nazaj k domovom krajanov Lazne. Namreč, že vrsto let poštar naslovnikom dostavlja poštne pošiljke le dvakrat tedensko, in sicer jih dostavlja v 5 km oddaljeni vasi Lokve, v skupni nabiralnik. Prebivalci zaselka Lazna so starejši krajani, upokojenci, nekateri tudi brez lastnega prevoza.

Sestanek se je zaključil ob 20.00.

Zapisala: Tea Ličen

Predsednik Sveta KS Lokve-Lazna

Boštjan Skok